הפקולטה למדעי היהדות באוניברסיטת בר-אילן

הפקולטה למדעי היהדות באוניברסיטת בר-אילן ברמת-גן, היא הגדולה בארץ בתחומה. נכון לשנת 2021, פועלים בפקולטה כ-300 אנשי סגל, 14 מחלקות אקדמיות (המחלקה ללימודי המזרח התיכון,המחלקה לתולדות ישראל ויהדות זמננו, המחלקה ללשון העברית וללשונות שמיות, המחלקה ללימודי ארץ ישראל וארכאולוגיה, המחלקה לספרות עם ישראל, המחלקה לאמנות יהודית, המחלקה לתנ"ך, המחלקה לתלמוד ותורה שבעל פה, המחלקה לפילוסופיה יהודית, החוג הרב תחומי למדעי היהדות),<ref></ref> 21 מרכזים ומכוני מחקר ו-28 קתדרות, ובהם כ-2,000 סטודנטים הלומדים ל-3 התארים, ועוד כ-1,500 סטודנטים הלומדים בפקולטה במסגרת מקצוע משני.<ref></ref> דיקן הפקולטה הוא פרופ' שמואל רפאל.<ref></ref>

חתני פרס ישראל רבים למדו או עבדו בפקולטה, ובהם<ref></ref> משה גושן-גוטשטיין, דניאל שפרבר, יהודה רצהבי, מנחם צבי קדרי, גד בן-עמי צרפתי, דוד הלבני, שמא פרידמן וזרח ורהפטיג.

== מבנה הפקולטה ==
*המחלקה לתולדות ישראל ויהדות זמננו (ע״ש ישראל וגולדה קושיצקי) - בראשות פרופ' עמנואל פרידהיים. במסגרת המחלקה פועלים<ref></ref> המכון לחקר השואה ע"ש ארנולד וליאונה פינקלר, מכון ריבלין לחקר תולדות ארץ ישראל ויישובה, והקתדראות לחקר השואה, למנהיגות בעיתות מצוקה, לחקר תולדות יהדות פולין ותרבותה, לחקר תולדות הרבנות באירופה בדורות האחרונים, לחקר שואת יהדות אירופה, לחקר תולדות היהודים בפרוסיה והקתדרה לחקר תנועת תורה עם דרך ארץ. בנוסף על כל, פועל במחלקה מרכז הלפרן למחקרי תודעה עצמית במסורת היהודית.
*המחלקה למחשבת ישראל (פילוסופיה יהודית) - מנוהלת על ידי פרופ' חנוך בן-פזי. במסגרתה פועלים<ref></ref> מכון יוסף קרליבך לחקר ההגות היהודית בגרמניה, פורום מתנאל בר-אילן לחקר הגות יהודית צרפתית, מרכז שלמה מוסיוף לחקר הקבלה והקתדרה ע"ש נטלי ואיזידור פרידמן להוראת משנת הרב יוסף דוב הלוי סולובייצ'יק. בספריית המחלקה ישנם כ-25,000 פריטים<ref></ref>.
*המחלקה ללימודי ארץ ישראל וארכאולוגיה - נוסדה ב-1974 ומכילה כ-27 חברי סגל ומאות סטודנטים. בראש המחלקה עומדת מאז 2017 פרופ' לילך רוזנברג-פרידמן. במסגרת המחלקה פועלים מרכז אינגבורג רנרט ללימודי ירושלים (נוסד ב-1995), מרכז מנרבה לקשרי ארץ ישראל וארם בימי המקרא וכן המדור לתולדות הרפואה<ref></ref>.
*המחלקה לתנ"ך - בראש המחלקה עומד פרופ' יונתן גרוסמן<ref></ref> והיא עוסקת במגוון תחומים<ref></ref>: נבואה, הסיפור המקראי, פרשנות התנ"ך, המסורה והנוסחים השונים, וכן ספרי החכמה והשירה. במסגרת המחלקה פועל המכון לחקר הפרשנות היהודית שנוסד על-ידי פרופ' אוריאל סימון ומנוהל על ידי פרופ' אד גרינשטיין. בנוסף על כך, במחלקה פועל מפעל מקראות גדולות "הכתר" שבראשו עומד פרופ' מנחם כהן<ref></ref>.
*המחלקה לספרות עם ישראל ע"ש נחום ויוסף ברמן - מנוהלת על ידי ד״ר ורד טוהר. במסגרת המחלקה פועל מכון סלטי לחקר הלאדינו. בנוסף על כך, בספריית המחלקה ישנם כ-50,000 כותרים<ref></ref>. בשנת 1983 הוקם באוניברסיטה המרכז ללימודי יידיש ע"ש רנה קוסטה שסופח לאחר מכן למחלקה.
*המחלקה ללשון העברית וללשונות שמיות - נוהלה על ידי פרופ' מיכאל ריז'יק. בשנת 1980 נוסד במסגרת המחלקה המכון לאשורולוגיה ע"ש נח קרמר על ידי פנחס ארצי. בינואר 2012 נפתחה במחלקה ספריה<ref></ref>.
*המחלקה לאמנות יהודית - מנוהלת על ידי פרופ' מרים ריינר החל מאוקטובר 2020<ref></ref>.
*המחלקה לתלמוד ותורה שבעל-פה בהובלת ד"ר אהרן עמית (מכהן מאז 2016)<ref></ref>. המחלקה אחראית על הוצאת כתב העת סידרא.
*המחלקה ללימודי מזרח תיכון - בראשות פרופ' זאב מגן (מכהן מאז 2021)<ref></ref>.
*המכון לחקר הציונות הדתית ע"ש ד"ר זרח ורהפטיג - נוסד על ידי זרח ורהפטיג ואברהם חיים רובינשטיין בשנת 1972. המרכז מנוהל על ידי דב שוורץ.
*החוג הרב-תחומי במדעי היהדות - במסגרתו פועלת (מאז באוקטובר 2020) תוכנית מצטיינים בשם "כרמים" הכוללת מלגה, תואר בין תחומי ואפשרות לתעודת הוראה<ref></ref>. בנוסף על כך, בחוג מתקיים מסלול "שדות" המעניק תואר אינטרדיספלינארי במדעי היהדות<ref></ref>.
*בית הספר ללימודי יסוד ביהדות - אחראי על העברת 400 קורסים ביהדות (רובם מקוונים<ref></ref>) לכלל תלמידי האוניברסיטה. מנוהל על ידי פרופ' איל רגב.

== ראו גם ==
* המחלקה ללימודי ארץ ישראל וארכאולוגיה באוניברסיטת בר-אילן

== קישורים חיצוניים ==
* 

== הערות שוליים ==

*
קטגוריה:אוניברסיטת בר-אילן: יחידות אקדמיות